b'\n_START_ARTICLE_\nPholcidae\n_START_SECTION_\nDescriere\n_START_PARAGRAPH_\nLungimea corpului este de 2 - 10 mm,  dac\xc4\x83 ad\xc4\x83ug\xc4\x83m \xc8\x99i lungimea picioarelor, atunci dimensiunea lor ar fi de 50 mm. Corpul este format din prosom\xc4\x83 \xc8\x99i opistosom\xc4\x83. Prosoma rotunjit\xc4\x83 poart\xc4\x83 8 ochi: 2 mediani \xc8\x99i 6 laterali, la unele specii ei sunt proieminen\xc8\x9bi. La speciile cavernicole ochii se reduc. Opistosma poate fi sferic\xc4\x83 sau oval\xc4\x83. Culoarea dominant\xc4\x83 este maro, \xc3\xaens\xc4\x83 se pot \xc3\xaent\xc3\xa2lni \xc8\x99i reprezentan\xc8\x9bii cu nuan\xc8\x9be de cafeniu sau negru.\n_START_SECTION_\nModul de via\xc8\x9b\xc4\x83\n_START_PARAGRAPH_\nP\xc4\x83ianjenii Pholcidae se g\xc4\x83sesc pe toate continentele, cu excep\xc8\x9bia Antarcticii. Genul Pholocus include p\xc4\x83ianjeni din cei mai frecvent \xc3\xaent\xc3\xa2lni\xc8\x9bi \xc3\xaen casele oamenilor, pe pere\xc8\x9bi, \xc3\xaen pivni\xc8\x9be. Al\xc8\x9bii \xc3\xae\xc8\x99i \xc8\x9bes p\xc3\xa2nza \xc3\xaen pe\xc8\x99teri, \xc3\xaentre st\xc3\xa2nci, sunt \xc8\x99i specii arboricole, \xc3\xaen locuri greu accesibile. Folcidele contruiesc p\xc3\xa2nz\xc4\x83 cu fire aranjate haotic, \xc3\xaencurcate. M\xc4\x83tasea nu are propriet\xc4\x83\xc8\x9bi adezive. Dar aranjarea firelor \xc3\xaempiedica evadarea u\xc8\x99oar\xc4\x83 a pr\xc4\x83zii. Prada prins\xc4\x83 este repede consumat\xc4\x83 sau acoperit\xc4\x83 cu m\xc4\x83tase \xc3\xaentr-un cocon \xc8\x99i depozitat\xc4\x83. _NEWLINE__NEWLINE_Dac\xc4\x83 victima este mult mai mare sau simte vreo amenin\xc8\x9bare, atunci el produce vibra\xc8\x9bii, oscil\xc3\xa2nd \xc8\x99i p\xc3\xa2nza. Astfel, inamicului e greu s\xc4\x83 localizeze vizual pozi\xc8\x9bia p\xc4\x83ianjenului, sau folcidele \xc3\xae\xc8\x99i m\xc4\x83resc \xc8\x99ansele de a prinde o prad\xc4\x83 mai mare. Folcidele se hr\xc4\x83nesc cu insecte, larvele acestora \xc8\x99i cu unii p\xc4\x83ianjeni, mai ales din familia Tegenaria. Ei produc vibra\xc8\x9bii pe p\xc3\xa2nzele tegenarilor, imit\xc3\xa2nd prada. Crez\xc3\xa2nd c\xc4\x83 e victima, tegenarile se repezesc pentru a lua masa, dar de fapt, ei devin hrana folcidelor. _NEWLINE__NEWLINE_Folcidele nu sunt periculoase pentru om.'